Emile

«emîle» (emîleures)
Èn emilenoûmot skepyî spontanêymint e 1999 Ké walon po dmwin ? p. 281. (on dit eto: ene e-lete, ene maileteG101.), c' est on messaedje, come ene lete, k' est evoyî pa les fis do telefone, d' ene éndjole a ene ôte.

 Istwere 
Li diswalpaedje des emiles a shuvou li ci del Daegntoele.

 Motlî 
Po emiler a ene sakî, on lyi evoye èn emile; mins l' ci kel riçût dit «vos m' avoz avoyî èn emile». 

Cwand on respond a èn emile; on dit k' on remile a l' evoyeu, ou k' on li rtripe.

L' emilaedje, c' est l' åjhmince d' evoyî des emiles.

Les emiles sont rascodous dins ene boesse ås emiles. 

Li programe ki les evoye et les rçure si lome ene emilreye.

Les boesses ås emiles sont sovint fortcherdjeyes pa des bôreus ås emiles.

Po cwiter on camaeråde k' on n' rivoerè motoit pus divant lontins, on pout dire: «si on n' si voet pus, on s' emilrè».

 Risses 
Les emiles sont ene manire foirt uzêye po haper les djins limericmint. Sacwants uzeus evoynut èn emile avou on drole di loyén, ewou çk' i fåt stitchî ses dnêyes privêyes. Dinsi, li hapeu voet comint daler so les contes des victimes eyet, sovint, prinde leus liårds avou. C' est l' tecnike do hanzinaedje.

Kécfeye moens riscant, gn a eto les emiles k' on n' vout nén, k' on lome voltî « spame ». Ces-ci sont afeyes des riclames, mins i polnut sey tenawete des afwaires di hapeus éndjolikes. 


  History of Email

 SOurdants 

Categoreye:Daegntoele
Categoreye:Atôtchance